Namanganda yana bir yirik YTH ro‘y berib 2 kishi vafot etdi, 2 kishi shifoxonaga yotqizilgan

12 may kuni Norin tumanining “Cho‘ja — Haqqulobod” yo‘lida Neksiya, Damas hamda UAZ mashinalari ishtirokida sodir bo‘lgan avtohalokatda 2 kishi halok bo‘lgan.  
2021 yil 12 may kuni soat 10:30 larda, “Cho‘ja — Haqqulobod” avtomobil yo‘lining 22-km.da, 1977 yilda tug‘ilgan haydovchi Neksiya avtomobilini boshqarib ketayotib, qarama-qarshi yo‘nalishga chiqib ketadi va o‘z yo‘nalishida harakatlanib kelayotgan Damas rusumli avtomobilga to‘qnashib ketadi. So‘ng ushbu avtomobil orqasida harakatlanib kelayotgan UAZ avtomobili bilan to‘qnashgan. 

Natijada, Neksiya rusumli avtomobilda bo‘lgan 2 nafar yo‘lovchi “bosh miya ochiq shikasti” jarohati bilan voqea joyida vafot etgan. 

Shuningdek, Neksiya haydovchisi hamda 2 nafar yo‘lovchi “bosh miya shikasti, bosh miya chayqalishi, qo‘shma shikasti” tashxisi bilan tuman markaziy shifoxonasiga yotqizilgan.